# Vedlegg 4 – Retningslinjer ved reiser i regi av Haugesund Turnforening:

## Formål

1. Å gjøre reise og opphold ved konkurranser, turneringer og treningsleirer til en trygg, god og minnerik opplevelse for aktive og ledere.
2. Skape trygghet for foresatte som overlater barn og unge i foreningens varetekt.
3. Gi trygghet for våre ledere om hva som for ventes av dem.

## Omfang og forutsetninger.

1. Disse regler gjelder for alle reiser i forbindelse med konkurranser, turneringer og treningsleirer med overnatting der aktive under myndighetsalder deltar.
2. Reiser som omfattes av disse regler er å betrakte som alkoholfri sone for aktive og ledere fra avreise til hjemkomst.
3. På alle reiser i regi av Haugesund Turnforening skal det utpekes en ansvarlig hovedleder som har overordnet myndighet fra avreise til hjemkomst.

## Hovedleder

1. Før avreise skal det gis egnet informasjon til deltakerne og deres foresatte som minimum omfatter medfølgende ledere, reisemåte, overnatting, sjåfører ved bruk av privat bil (skal være erfarne og trygge sjåfører), mat og behov for penger underveis på turen.
2. Har overordnet ansvar for at reisen foregår etter de retningslinjer foreningen har bestemt, og skal sammen med de øvrige ledere bidra til trivsel for alle deltakerne.
3. Sørge for at det etter reisen blir levert regnskap med bilag for turen til foreningens daglige leder.
4. Hovedleder rapporterer til daglig leder, men i saker av alvorlig karakter skal 1) foresatte, 2) styreleder informeres øyeblikkelig. Saker av «alvorlig karakter» kan f eks være:

* Overgrepssaker.
* Ulykke med personskader.
* Dødsfall blant klubbens medlemmer.
* Befatning med rusmidler eller doping.
* Andre saker som kan medføre spesielle medieoppslag, eller oppmerksomhet fra det offentlige.

For øvrig skal styreleder kontakte foresatte hvor dette anses nødvendig.

1. Aktuelle telefonnumre som skal være tilgjengelig på reisen:

* Haugesund turnforenings kontor
* Hovedleder
* Styreleder
* Daglig leder
* Hovedtrener

## Reiseregulativ:

**Reisegodtgjørelse:**

Foreningen betaler normalt direkte for reiseomkostninger og overnatting i forbindelse med kursvirksomhet eller konkurranser. Det kan også avtales på forhånd at vedkommende selv dekker utgiftene, og får disse refundert etter avtale (f eks at kurs og reise dekkes med et gitt beløp). Ved bestilling av reise, skal rimeligste alternativ velges.

Diett ved reise i kursvirksomhet i regi av Turnforeningen: Kr 250/døgn. I tilfeller hvor foreningen dekker utgifter til kost, utbetales ikke diett.

**Honorar hovedtrener/trener** som reiser til konkurranser: Kr 750 pr døgn, regnet fra reisen starter. Påbegynt døgn (1-12 timer) kompenseres med ½ diett. For eks.: Reisen starter fredag kl 10:00, og slutter søndag kl 18:00. Honorar blir da kr 750+750+375. I tilfeller hvor foreningen utbetaler trenerhonorar for reiser til konkurranser utbetales ikke godtgjørelse for mat og drikke under reisen.

**Km-godtgjørelse** hvis man bruker egen bil til kurs-/konkurransested: I hht statens regulativ

HTF betaler bankett og lunsj hvis dette er arrangert av arrangør.

Ved reise i regi av Haugesund Turnforening hvor det skal kreves dekning av kostnader SKAL reiseregning leveres daglig leder på godkjent skjema inn 1 uke innen reisens slutt. Leveres ikke reiseoppgjør etter purring kan Haugesund Turnforening trekke tilgodehavende mot opptjent lønn.

**Krav til reiseregning:**

* Alt fylles ut på reiseregningen:
  + navn, adresse, bankkonto, personnr.
  + til og fra og dato for hver enkelt reise
  + formål med hver enkelt reise
* Vedlegg til reiseregningen (kvitteringer):
  + Originalkvitteringer skal alltids vedlegges. Limes på eget ark.
  + Kopier/skanning av kvitteringer godkjennes IKKE, dog godtas utskrifter av kvitteringer som den reisende mottar på epost

***Reiseregninger som ikke oppfyller disse kravene, og som ikke er dokumentert på Haugesund Turnforening sin blankett, vil kunne bli returnert.***

|  |  |  |  |  |
| --- | --- | --- | --- | --- |
| **REISEREGNING for Haugesund Turnforening** | | | | |
|
| Navn |  | | | |
| Personnr. (11 siffer): |  |  | |  |
| Adresse: |  | | | |
| Dato for reise: |  | | | |
| Reisens formål: |  | | | |
| Konto nr.: |  | | | |
| **Dato** | **Beskrivelse av utgift** | **Beløp** |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  | **Sum:** |  | |
|  |  | **Reiseforskudd:** |  | |
|  |  | **Til gode/skyldig** |  | |
|  |  |  |  | |
| **Signatur:** |  |  |  | |
| **Godkjent av:** |  |  | |  |
| **Dato:** |  |  | |  |